Felix Salten

Felix Salten (vuoteen 1911 Siegmund Salzmann; 6. syyskuuta 1869 Pest, Itävalta-Unkari – 8. lokakuuta 1945Joissakin lähteissä ilmoitetaan virheellisesti kuolinvuodeksi 1947. Zürich, Sveitsi) oli unkarilaissyntyinen itävaltalainen kirjailija ja toimittaja, joka muistetaan erityisesti teoksestaan Bambi: Tarina metsästä.Stiassny-Baumgartner, Ilse: ”Salten, Felix.” Österreichisches Biographisches Lexikon 1815–1950, Band 9, s. 394–395. Verlag der Österreichischen Akademie der Wissenschaften, Wien 1988. . 

Elämänvaiheet
Felix Saltenin isä oli unkarinjuutalainen insinööri. Salten syntyi Pestissä (nykyinen Budapest), mutta perhe muutti Wieniin neljä viikkoa hänen syntymänsä jälkeen. Perhe asui Alsergrundissa ja Währingissä. Siegmund keskeytti koulunkäynnin 16-vuotiaana ja meni töihin vakuutusyhtiöön. Hänen ensimmäinen tekstinsä julkaistiin vuoden 1889 alussa, ja ensimmäinen novellikokoelma Der Hinterbliebene julkaistiin 1900. Tällöin hän käytti jo salanimeä Felix Salten. Hän tutustui Wienin kirjallisiin piireihin, ja hänen ystäväpiiriinsä kuuluivat muiden muassa Arthur Schnitzler, Hugo von Hofmannsthal, Richard Beer-Hofmann, Hermann Bahr ja alussa myös Karl Kraus; he muodostivat niin kutsutun nuorwieniläisen ryhmittymän (). Uransa alussa Salten julkaisi novelleja, jotka hyödyntävät symbolismin ja impressionismin keinovaroja mutta joissa näkyy myös naturalistisen koulukunnan vaikutusta.

Vuonna 1894 Salten alkoi työskennellä Wiener Allgemeine Zeitung -lehden teatteriarvostelijana ja siirtyi vuonna 1902 Die Zeit -lehteen. Hän sai kuuluisuutta kirjoituksista, joissa hän selosti hovin skandaaleja. Hänen oletetaan myös julkaisseen anonyymisti kiistanalaisen eroottisen romaanin Josefine Mutzenbacher eli Wieniläisen ilotytön tarina (1906). 

Salten avioitui vuonna 1902 näyttelijä Ottilie Metzelin (1868–1942) kanssa. Perheeseen syntyi kaksi lasta: Paul (1903–1937) ja Anna Katharina (1904–1977).

Lehtiartikkeleita, erityisesti niin kutsuttuja följetongeja, Salten kirjoitti elämänsä aikana noin 3 000 kappaletta. Lisäksi hän kirjoitti romaaneja, novelleja, esseitä, näytelmiä, librettoja ja elokuvakäsikirjoituksia (muun muassa Mihin rakkaus johtaa [1924]).

Ensimmäisen maailmansodan aikana Salten kirjoitti isänmaallisia tekstejä. Hän suhtautui sotaan ensin innostuneesti, mutta vuonna 1917 hän alkoi pitää sotaa katastrofina.

1920-luvulla Salten työskenteli Neue Freie Presse -lehdessä vaikutusvaltaisena kolumnistina ja julkaisi muutamia menestysromaaneja. Vuonna 1923 ilmestyi kaksi eläinaineista romaania: Koiramme Firenzessä ja Bambi: Tarina metsästä. Merkittäviin teoksiin kuuluvat myös Palestiinan-matkakirja Uusia uurtajia vanhassa maassa (1925) ja Yhdysvaltain-matkakirja Amerikka viidessä minuutissa (1931), jotka ilmestyivät ensin Wiener Allgemeine Zeitungissa ja Neue Freie Pressessä följetongien sarjoina.

Vuosina 1927–1933 Salten toimi Itävallan Pen-liiton puheenjohtajana. Hänen kirjansa kiellettiin natsi-Saksassa vuonna 1935. Kun Itävalta oli liitetty Saksaan, Salten välttyi vainolta kansainvälisen maineensa vuoksi. Hänen tyttärensä asui Sveitsissä ja järjesti vanhemmilleen oleskeluluvan vuonna 1939. Salten vietti viimeiset vuotensa Sveitsissä rahavaikeuksien piinaamana. Oleskeluluvan ehtoihin kuului, ettei hän saanut työskennellä toimittajana, ja hänen sveitsiläinen kustantajansa oli kiinnostunut julkaisemaan ainoastaan eläintarinoita (muun muassa jatko-osa Bambis Kinder).Ehness (2002), s. 39–40. Salten ei saanut taloudellista hyötyä Walt Disneyn Bambi-elokuvan menestyksestä. Myös Disney-elokuvat Perri (1957) ja Koiruutta kerrakseen (1959) perustuvat Saltenin teoksiin.

Teoksia
Saksaksi
 Der Hinterbliebene: Kurze Novellen (1900)
 Der Gemeine (1901)
 Gustav Klimt: Gelegentliche Anmerkungen (1903)
 Der Schrei der Liebe: Novelle (1905)
 Herr Wenzel auf Rehberg und sein Knecht Kaspar Dinckel (1907)
 Das österreichische Antlitz: Essays (1909)
 Olga Frohgemuth: Erzählung (1910)
 Wurstelprater: Ein Schlüsseltext zur Wiener Moderne (1911)
 Kaiser Max der letzte Ritter (1912)
 Kinder der Freude: Drei Einakter (1917)
 Bambi: Eine Lebensgeschichte aus dem Walde (1923)
 Der Hund von Florenz (1923)
 Bob und Baby (1925) – kuvittanut Anna Katharina Salten
 Neue Menschen auf alter Erde: Eine Palästinafahrt (1925)
 Martin Overbeck: Der Roman eines reichen jungen Mannes (1927)
 Gesammelte Werke in Einzelausgaben I–VI (1928–1932)
 Fünfzehn Hasen: Schicksale in Wald und Feld (1929)
 Fünf Minuten Amerika (1931)
 Freunde aus aller Welt: Roman eines zoologischen Gartens (1931)
 Florian: Das Pferd des Kaisers (1933)
 Die Jugend des Eichhörnchens Perri (1938/1942)
 Bambis Kinder: Eine Familie im Walde (1939/1940)
 Renni der Retter: Das Leben eines Kriegshundes (1940/1941)
 Djibi das Kätzchen (1945)

Suomeksi





 Renni pelastaa! Sotakoiran elämä. (Renni der Retter: Das Leben eines Kriegshundes, 1940.) Kuvittanut Philipp Arlen. Helsinki: Books on Demand, 2016. 
 Kissanpentu Djibi. (Djibi das Kätzchen, 1945.) Helsinki: Books on Demand, 2016. 
 Viisitoista jänöä: Kohtaloita metsässä ja vainioilla. (Fünfzehn Hasen: Schicksale in Wald und Feld, 1929.) Kuvittanut Hans Bertle. Helsinki: Books on Demand, 2019. 
 Florian, keisarin hevonen: Romaani. (Florian: Das Pferd des Kaisers, 1933.) Kuvittanut Philipp Arlen. Helsinki: Books on Demand, 2021. 
 Bambi. Suomentanut Kaisa Ranta. Helsinki: Art House, 2023. 
 Bambi. Suomenkielinen selkomukautus Tuomas Kilpi. Helsinki: Oppian, 2023. 
 Pieni orava Perri. (Die Jugend des Eichhörnchens Perri, 1938.) Kuvittanut Hans Bertle. Helsinki: Lukunoja, 2024. 

Lähteet

Kirjallisuutta









Aiheesta muualla

 Chronisten, Reporter, Aufklärer – Felix Salten. Österreichische Mediathek. 



Luokka:Itävaltalaiset kirjailijat
Luokka:Vuonna 1869 syntyneet
Luokka:Vuonna 1945 kuolleet
Luokka:Lasten- ja nuortenkirjailijat
Luokka:Itävaltalaiset toimittajat
Luokka:Sionistit
Luokka:Juutalaiset kirjailijat
Luokka:Elokuvakäsikirjoittajat